‘শুভ মহালয়া’ পশ্চিমবঙ্গবাসীকে বাংলায় শুভেচ্ছা প্রধানমন্ত্রী মোদির

ওয়েবডেস্ক- শুভ মহালয়া (‘Shubh Mahalaya’) লিখে পশ্চিমবঙ্গবাসীকে শুভেচ্ছা জানালেন প্রধানমন্ত্রী নরেন্দ্র মোদি (Narendra Modi)। এক্স হ্যান্ডেলে শুভ মহালয়া লিখে দেশবাসীকে শুভেচ্ছা প্রধানমন্ত্রীর।

প্রধানমন্ত্রী এক্স হ্যান্ডেলে লেখেন, দুর্গাপুজোর পবিত্রদিন গুলি যত এগিয়ে আসছে, আমাদের জীবন যেন আলো ও উদ্দেশে ভরে উঠুক। মা দুর্গার আশীর্বাদে সকলের জীবনে আসুক আনন্দ, শক্তি, সুখ, সুস্বাস্থ্য।

আপনাদের সবাইকে শুভ মহালয়ার শুভেচ্ছা। আসন্ন দুর্গাপূজার পবিত্র দিনগুলি আমাদের সবার জীবনে আলোকময় ও উদ্দেশ্যপূর্ন হোক। মা দুর্গার আশীর্বাদ সবার জীবনে নিয়ে আসুক দৃঢ় শক্তি, অশেষ আনন্দ ও সুস্বাস্থ্য।

— Narendra Modi (@narendramodi) September 21, 2025

আজ মহালয়া। হিন্দুশাস্ত্র মতে এদিন একটি গুরুত্বপূর্ণ দিন। পিতৃপুরুষের প্রতি আত্মার শান্তি কামনায় আজ তর্পণ করা হয়ে থাকে। এই দিনের পিতৃপক্ষের অবসানে, মাতৃপক্ষের সূচনা। এই তিথিতে প্রয়াত পূর্বপুরুষদের আত্মা পৃথিবীতে খুব কাছাকাছি আসে বলে বিশ্বাস করা হয়। তাই তাঁদের শ্রদ্ধায় উদ্দেশে জল ও তিল দান করা হয়। হিন্দুশাস্ত্রের বিশ্বাস অনুযায়ী, এই দিন এই নিয়ম রীতির মাধ্যমে পিতৃপুরুষের আশীর্বাদ পাওয়া যায়। পাশাপাশি এই দিনটিতে দেবী দুর্গার আগমনী বার্তা বহন করে আনে, যা সমগ্র হিন্দুধর্মের কাছে এক গভীর তাৎপর্যপূর্ণ দিন। এটি অশুভ শক্তির বিনাশ এবং শুভশক্তির আরাধনার একটি গুরুত্বপূর্ণ পর্যায়।

আরও পড়ুন- বিশ্ব মানের মুম্বই আন্তর্জাতিক ক্রুজ টার্মিনালের উদ্বোধন মোদির

প্রচলিত প্রথা অনুযায়ী, মহালয়ার দিনেও আঁকা হয় মায়ের চোখ। সেই চক্ষুদানের শেষ মুহূর্তের প্রস্তুতি। তৎপরতায় শিল্পীরা।

দেখুন আরও খবর-